તેઓ વારાફરતી નિર્જિતના ક્વાર્ટર્સ પર આવતા. ‘બે નંબર’ના રૂપિયાથી કયા કયા ઓફિસર તર્યા અને કેવા મુફલિસ માણસો માલેતુજાર બન્યા, એની વાતો નિર્જિત સમક્ષ કર્યા કરતા. આવા ‘અસત્યનારાયણ’ની કથાઓથી નિર્જિત કંટાળી જતો, પણ સ્વભાવે સજ્જન અને સહિષ્ણુ હોવાને કારણે આગંતુક સગાંઓનું અપમાન કરવાનું તેને પસંદ નહોતું. નિર્જિતને રણછોડરાયની કૃપામાં સંપૂર્ણ શ્રદ્ધા હતી. ભક્તજનોના મુખેથી પણ રણછોડરાયે શ્રદ્ધાળુ ભક્તની મનોકામના પૂર્ણ કર્યાની વાતો સાંભળી હતી.